ম্যাচের প্রথম থেকেই বল দখলে এগিয়ে ছিল নেপাল। ভুটান সর্বোচ্চ চেষ্টা করেও আটকাতে পারেনি নেপালকে। প্রথমার্ধের ২১ মিনিটে নেপালের হয়ে গোলের সূচনা এনে দেন অনন্ত তামাং। এরপর ভুটান নিজেদের রক্ষণভাগে মনোযোগ দেয়। প্রতিপক্ষের অনেক আক্রমণ আটকাতে সমর্থ হয় ভুটান। কর্নার থেকে আক্রমণ থেমে থাকেনি নেপালের। প্রথমার্ধের শেষ দিকে নিজেদের কিছু সুযোগ তৈরি করেও গোলে পরিণত করতে পারেনি ভুটান।